রনি স্ট্যানিফোর্থ
লেফটেন্যান্ট কর্নেল রোনাল্ড টমাস রনি স্ট্যানিফোর্থ, এমসি (ইংরেজি: Rony Stanyforth; জন্ম: ৩০ মে, ১৮৯২ - মৃত্যু: ২০ ফেব্রুয়ারি, ১৯৬৪) লন্ডনের চেলসি এলাকায় জন্মগ্রহণকারী বিশিষ্ট ইংরেজ সেনা কর্মকর্তা ও শৌখিন আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ইয়র্কশায়ারের প্রতিনিধিত্ব করেছেন। এছাড়াও চার টেস্টে ইংল্যান্ডের অধিনায়কত্ব করেছেন রনি স্ট্যানিফোর্থ।